**Jūrmalas domes**

**jaunatnes lietu konsultatīvās komisijas**

**SĒDES PROTOKOLS**

# **2024. gada 25. septembrī Nr. 4.1.1.-10/24/3**

Trešdiena

Jūrmalā, Mazā Nometņu ielā 1

# **Sēde sasaukta plkst. 15:00**

# **Sēde atklāta plkst. 15:00**

**Sēdi vada:**

Komisijas priekšsēdētāja Solvita Vigule

# **Sēdi protokolē:**

Attīstības pārvaldes Stratēģiskās plānošanas nodaļas Sandra Aleksandra Lode

Jaunatnes iniciatīvu centra jaunatnes darbiniece

|  |
| --- |
| Jekaterina Milberga, Estere Felicita Žukovska, Agnese Miltiņa, Ingrīda Misūna, Ivita Salmane, Irēna Kausiniece, Zanda Krastiņa, Evija Majore, Sandra Elizabete Damberga |

**Sēdē piedalās komisijas locekļi:**

|  |
| --- |
| Edgars Bērziņš, Evija Majore, Jānis Rāfelds, Rita Orlova, Jeļena Lazda, Edīte Kalniņa, Valdis Garoza |

**Sēdē nepiedalās komisijas locekļi:**

**Sēdē piedalās:** Sabīna Priļepina

#

**Darba kārtība:**

1. Par Izglītības un zinātnes ministrijas (IZM) jaunatnes politikas kvalitātes mērījuma rīka rezultātiem.
2. Par Jūrmalas Jauniešu dienu 2024.

**Solvita Vigule** uzrunā klātesošos un iepazīstina ar darba kārtību.

1. **IZM jaunatnes politikas kvalitātes mērījuma rīks**

**Solvita Vigule** pastāsta par Izglītības Ministrijas kvalitātes mērījuma rīku, kura testēšanā piedalījās Jaunatnes iniciatīvu centrs.

* 1. Darba ar jaunatni kvalitatīvas un ilgtspējīgas sistēmas izveide un attīstība

**Solvita Vigule:** Jautājums, vai pašvaldībai vismaz 1x gadā jāapkopo, jāanalizē un jāatjauno datus un jauniešu statistisko raksturojumu?

**Agnese Miltiņa:** “Izglītības pārvalde neveic tādus pētījumus, kādu statistisku apkopojumu?”

**Irēna Kausiniece:** “Nē.”

**Solvita Vigule:** “Mēs veicam anketēšanu reiz trijos gados par jauniešu interesēm. Manuprāt ir adekvāti kvantitatīvos datus ievākt reiz trijos gados. Kā jums šķiet?”

**Agnese Miltiņa:** “Kur tos datus mēs liktu?”

**Ingrīda Misūna:** “Līdz darbaspējas vecumam ir uzskaitīt dati, cik ir bērnu, kāda ir ģimenes valoda, nacionalitātes sadalījums. Es neesmu pētījusi tik smalki, tā ir centrālā statistika, kas pieejama visiem.”

**Solvita Vigule**: “Kā mēs varam izpētīt jauniešu valodu un dzīvesvietu, drošvien pa apkaimēm? Vai mums ir kāda statistika pa apkaimēm?”

**Jekaterina Milberga**: “Jā. Mums ir statistika, cik iedzīvotāju dzīvo kurā apkaimē.”

**Solvita Vigule** “Tā arī iedalās pēc vecuma?”

**Jekaterina Milberga**: “Tas, ko mums dod, nē, bet to noteikti var paprasīt. Mums gan dzīvokļu nodaļa dod, tas ir vairāk Pilsonības un migrācijas lietu pārvaldei pielīdzināms un Centrālās statistikas pārvalde tikko arī deva informāciju.”

**Ingrīda Misūna**: “Trūcīgam personām un maznodrošinātajiem ir iedalīti bērni un cilvēkiem ar invaliditāti.”

*Komentāri par pašvaldības plānošanas dokumentiem:*

**Jekaterina Milberga**: “Tūlīt sāks izstādāt Izglītības ekosistēmas attīstības stratēģiju.”

**Solvita Vigule:**  “Jā, es saņēmu e-pastu, kur tika apzināti interesenti dalībai dokumenta izstrādē. Paudu iniciatīvu iesaistīties, lai mēs varētu šajā stratēģijā iekļaut darbības, kā mēs kā jauniešu centrs varam pilnveidot jauniešu iesējas sadarbībā ar skolām.”

*Komentāri par finansējumu darba ar jaunatni īstenošanai:*

**Estere Felicita Žukovska:** “Man svarīgi, lai projektu konkursa budžets ir pielāgojams, ka ne visiem ir jākandidē uz konkursa uz lielāko summu.”

**Solvita Vigule:**  “Noteikti saglabāsim šo ideju, tikai ir jānosaka arī minimālais budžets. Šajā gadā mēs saņēmām vienu projektu, ja pareizi atceros - par 25 EUR un mēs to noraidījām. Tāda summa uz birokrātisko slodzi, kas jāiegulda viena projekta apstrādē, neatmaksājas.”

* 1. Darbā ar jaunatni iesaistītais personāls

*Komentāri par jaunatnes darbinieku skaitu:*

**Agnese Miltiņa**: “Vai citām pašvaldībām sanāk izpildīt šo nosacījumu?”

**Solvita Vigule**: “Nav informācijas, rīks pagaidām ir testa versijā, iekļāvām komentāru par to, ka mums šajā kritērijā pat nav iespējama atbilde piedāvātajos diapazonos.”

**Jekaterina Milberga**: “Piemēram, Aizputē ir viens darbinieks un dažreiz jaunieši paši atver un aizver jauniešu centru, jo pats darbinieks nav uz pilnu slodzi.”

**Agnese Miltiņa**: “Galvenais ir rezultāts, vai to sanāk sasniegt to ar vienu darbinieku. No kurienes tādi aprēķini, ka ir jābūt 200 jauniešiem uz vienu jaunatnes darbinieku?”

**Jekaterina Milberga**: “Jāskatās šis skaits atsevišķi, atkarībā no tā vai ir valstspilsēta vai novads. Novadā varētu būt, ka ir 200 jaunieši uz vienu darbinieku, bet arī jāskatās atkarībā no lokācijas.”

**Agnese Miltiņa**: “Mums drīzāk palīdzētu, ja tiktu izstrādāti rādītāji, kas liecina par labu darbu ar jauniešiem pašvaldībā, cik projekti piemēram ir īstenoti u.t.t. Ar to varētu pietikt un tad ir redzams, ka ar šo darbinieku skaitu pietiek.”

**Ingrīda Misūna:** “Jūs rēķinājāt tos darbiniekus, kas šeit ir?

**Solvita Vigule**: “Jā.”

**Ingrīda Misūna:** “Tas ir tikai amats, bet kā ar cietiem, kas ir saistīti ar jauniešiem?”

**Jekaterina Milberga**: “Bet viņi nepilda jaunatnes politiku.”

**Irēna Kausiniece:** “Es pašlaik nesaprotu, ko šie punkti dod jaunatnes jomas attīstībai.”

**Agnese Miltiņa**: “Skolotāji, direktori arī veic šo jaunatnes darbu.”

**Solvita Vigule**: “Ministrija uzskaita tieši šos specifiskus darbiniekus, kuru amats ir jaunatnes darbinieks vai jaunatnes lietu speciālists.”

**Agnese Miltiņa**: “Pašvaldībā ir darbinieks, kas veic praktisko darbu ar jaunatni, nedomāju, ka tas nozīmē, ka viņi grib štatā redzēt vietu, viņi grib redzēt cilvēku, kas veic praktisko darbu.”

**Solvita Vigule**: “Varbūt to arī varētu piekomentēt, precizēt šo punktu, ko tieši IZM uzskaita pie cilvēkiem, kas veic darbu ar jaunatni.”

* 1. Jauniešu līdzdalības veicināšana

*Komentāri par jauniešu pārstāvniecību pašvaldības iedzīvotāju padomē:*

**Jekaterina Milberga**: “Mums tādas nav un šī padome nav obligāta, līdz ar to IZM nevar prasīt šādu aktivitāti.”

**Agnese Miltiņa**: “Tā nav sabiedriskā padome?”

**Jekaterina Milberga**: “Nē, tur ir NVO, bet iedzīvotāju padomē ir iedzīvotāji, piemēram, no apkaimēm. Viņus var veidot un var neveidot padomi. Likums nosaka – ja ir iniciatīva, tad var veidot.”

*Komentāri par jauniešu iesaistīšanos līdzdalības budžetā un iedzīvotāju padomes balsojumos:*

**Jekaterina Milberga**: “Tur jūs arī šobrīd nevarat iesaistīties, jo tas ar likumu ir noteikts, ka līdzdalības budžets jāievieš no 2025. Gada. Tad jaunieši varēs iesaistīties, varēs balsot par idejām no 16 gadiem. Iedzīvotāju balsojumos nevarēs iesaistīties, kamēr iedzīvotāju padome netiks dibināta.”

*Komentāri par jauniešu kolektīvā iesnieguma iesniegšanu un parakstīšanu:*

**Jekaterina Milberga**: “Tāda iespēja pastāv.”

**Solvita Vigule**: “Jaunieši tikai nav informēti un sava starpā mēs runājam, ka varētu veikt reklāmas kampaņas par to, kā šo var darīt un kā šis notiek.”

**Estere Felicita Žukovska:** “Mēs nevaram parakstīt, ja mums nav 18 gadi.”

**Jekaterina Milberga**: “Tādus iesniegumus var parakstīt no 16 gadiem.”

**Solvita Vigule:** “Jauniešu domes dalībniekiem pārsvarā ir zem 16 gadiem.”

**Jekaterina Milberga**: “Jā, bet var iniciēt.”

**Estere Felicita Žukovska:** “Jā, mēs varam vākt parakstus, ja mūs kaut kas neapmierina, bet mēs varam atnākt uz jaunatnes lietu konsultatīvu komisiju un šeit par to pastāstīt.”

**Solvita Vigule:** “Priekš mums kā komisijas ir apsveicami to no jums dzirdēt, ka šeit gūstiet nepieciešamo atbalstu.”

*Par jauniešu iesaisti brīvprātīgajā darbā:*

**Agnese Miltiņa**: “Kāpēc jūs sevi zemi novērtējiet, ja jums ir Gada balva, kur jūs apbalvojat aktīvākos brīvprātīgos?”

**Solvita Vigule:** “Jā, mēs to darām, tomēr pareizāk būtu, ka caur nolikumu ir atrunāts, par cik stundām mēs izsniedzam apliecinājumu.”

**Jekaterina Milberga**: “Mēs tagad esam iesprūduši pie skaņošanas brīvprātīgā darba nolikumam. Man ir mērķis, ka ar janvāri varētu stāties spēkā.”

**Agnese Miltiņa**: “Tas ir nolikums?”

**Jekaterina Milberga:** “Jā, kas ir paredzēts ne tikai jauniešiem, bet arī iedzīvotājiem.”

*Par jauniešu iekļaušanu ar ierobežotam iespējam vienaudžu vidē:*

**Agnese Miltiņa**: “Inovatīva politika norāda, ka nevajag cilvēkus dalīt. Pasākums ir ikvienam.”

**Solvita Vigule:** “Doma nav skaļi runāt, par to, ka mēs kādu iekļaujam, bet pašiem apzināti strādāt uz iekļaušanu, uzrunājot piedalīties specifiskas riska grupas.”

* 1. Darba ar jaunatni īstenošana

*Par iespēju jauniešiem saņemt apliecību par apgūtajām kompetencēm darba ar jaunatni aktivitātēs:*

**Estere Felicita Žukovska:** “Varētu tādu izveidot Jauniešu domei?”

**Solvita Vigule:** “Mēs varētu atjaunot jauno līderu skolu, kas ir atvērta iespēja visiem.”

1. **Par Jauniešu dienu**

**Solvita Vigule** pastāsta par Jauniešu dienu, kas noīsināsies 28. septembrī Mellužu estrādē.

*Nobeigums*

**Solvita Vigul**e noslēdz sēdi.

Sēde noslēgta plkst. 16.30

Sēdi vadīja S. Vigule

Sēdi protokolēja S.A. Lode

2024.gada 25. septembris